Document ID: /roh_data/filtered/fineweb-2-filterrobots_roh.jsonl.gz/45026

Il coronavirus dominescha noss mintgadi dapi dus onns. Tranter lockdown, quarantina e certificats, tranter discussiuns per e cunter vaccinaziuns e la nizzaivladad da mascras, pari che quest virus haja sa fuà en tut las domenas da la vita. Las psichiatrias en plainas, las pistas da skis era.
Il mund para dad esser vegnì in zichel pli pitschen. «Ferien in der Schweiz» è puspè en vogue. Fin a 50% dapli giasts èn spassegiads quests ultims dus onns sin las sendas alpinas en Grischun. Tge din chavriel e rivaun cumin da quest svilup? En questa Marella guardain nus, tge effects che la pandemia ha sin la natira. Nus ans chattain tranter delfins a Venezia, 129 milliardas mascrinas bittadas davent mintga mais, tranter societads aviaticas salvadas da la politica e muntognas da chartun al Werkhof a Cuira. Ina tschertga da fastizs.
Nus dain in cuc davos las culissas, explitgain e mettain en context, sajan quai fenomens novs, u istorgias pac enconuschentas.
Per pudair abunar quest podcast duvrais Vus ina software cumpatibla cun podcast u ina app. Sche Vossa app n'è betg en la glista sura, lura pudais copiar la feed URL manual en Vossa app da podcast u software.